	Heitkoguste arvutus	
Orava VII lubjakivikarjääri keskkonnakaitseloa esmataotluse nr T‑KL/1034071 juurde

Dozerland OÜ (edaspidi ka arendaja või kaevandaja) taotleb keskkonnakaitseluba maavara kaevandamiseks Orava VII lubjakivikarjääris (edaspidi ka Orava VII karjäär). Õhusaasteloa arvestuses on aastaseks kaevandatavaks mahuks arvestatud 125 000 m3 ehk 325 000 t (maavara mahumassi 2,6 t/m3 juures). Taotluses toodud info põhjal toimuvad Orava VII karjääris järgmised tegevused, millega kaasneb saasteainete heide: 
· lõhkeaukude puurimine;
· lõhkamine;
· purustus-sorteerimissõlm (peenestamine, sõelumine);
· materjali laadimine.
Orava VII karjääris kavandatava tegevuste põhimõtteline plokkskeem on esitatud alloleval skeemil. 

1. Puur-lõhketööd
Puurimisel ja lõhkamisel eralduvate saasteainete heitkoguste leidmiseks puudub ühtne eestisisene metoodika. Seetõttu on puur-lõhketööde puhul saasteainete heitkoguste leidmiseks kasutatud Ameerika Ühendriikide keskkonnakaitse agentuuri (United States Environmental Protection Agency) välja töötatud metoodikat (AP, Fifth Edition Compilation of Air Pollutant Emission Factors, Volume 1: Stationary Point and Area Sources. 11.9. Western Surface Coal Mining) ning Kanada keskkonnaameti (Environment Canada) täiendatud metoodikat (Pits and Quarries Guidance).


1.1. Puurtööd – heiteallikas 1
Maavara kobestamine toimub mehaaniliselt hüdrovasaraga, kuid karjääri avamisel ja algmurde tegemisel kasutatakse puur-lõhketöid. Arvestuslikult kulub algmurde tegemiseks 3 lõhkamist kuni 18 000 m3 ulatuses aastas. Puurtöid teostatakse standardse puurmasinaga, mis on varustatud 12 filtrist koosneva püüdeseadmega, mille püüdeefektiivsus on vähemalt 99,5%[footnoteRef:1]. Puurimisel tekkiv tolm püütakse seega enamuses kinni ning õhku eralduvad heitkogused on seetõttu marginaalsed. Eelviidatud metoodika kohaselt on puurimise eriheited osakeste kohta järgmised: [1:  Ranger-tüüpi puurmasina tolmupüüduri pass: Sandvik Ranger DX800 tolmu püüdur_pass.jpeg] 

· PM-sum = 0,59 kg/puurauk;
· PM10 = 0,31 kg/puurauk;
· PM2,5 = 0,31 kg/puurauk.
Puurimisega eralduvate osakeste aastase heitkoguse leidmiseks on vajalik teada puuritavate puuraukude arvu. Korraga lõhatakse keskmiselt ligikaudu 6 000 m3 maavara, mille tarbeks on vajalik puurida eeldatavalt umbes 60 puurauku (laengutihedusel 10 m2/puurauk). Karjääri algmurde jaoks vajaliku mahu lõhkamiseks tuleb seega puurida vastavalt:
18 000 m3 / 6 000 m3 x 60 = 180 lõhke-puurauku
Lähtudes eeltoodud osakeste eriheidetest ning puurmasina garanteeritud püüdesüsteemi efektiivsusest, on arvutuslikud heitkogused järgmised:
· PM-sum = 180 x 0,59 / 1 000 = 0,106 t/a, millest õhku eraldub 0,001 t/a;
· PM10 = 180 x 0,31 / 1 000 = 0,056 t/a, millest õhku eraldub 0,000 t/a;
· PM2,5 = 180 x 0,31 / 1 000 = 0,056 t/a, millest õhku eraldub 0,000 t/a.
Puurmasina arvestatav puurimiskiirus on umbes 60 m/h ehk 1 m/minutis. Puuritava augu sügavus on kuni 10 m. Eeltoodu kohaselt puurib kokku
180 x 10 m = 1 800 m
Puurimiseks kuluv aeg oleks seega kokku ~30 h, mille kohaselt oleksid hetkelised heitkogused järgmised:
· PM-sum = 1 000 g / 108 000 s = 0,005 g/s;
· PM10 = 300 g / 108 000 s = 0,003 g/s;
· PM2,5 = 300 g / 108 000 s = 0,003 g/s.

1.2. Lõhkamine – heiteallikas 2
Lõhketööd viiakse läbi vastavalt lõhketöö projektile, mis kooskõlastatakse TTJA-ga ning tööde läbiviimisel kasutatakse kvalifitseeritud ja litsentseeritud lõhkajat. Lõhketöödel eralduvate osakeste heitkogused leitakse eeltoodud metoodika kohaselt järgmise valemiga:
 , kus
E – eriheide, osakeste kogus, kg/lõhkamise kohta;
A – lõhkeala pindala, m2 (kus lõhkamissügavus ≤ 21 m).
Metoodika kohaselt rakendatakse peenosakeste (PM10) heitkoguste leidmisel eeltoodud valemis konstanti 0,52 ning eriti peenete osakeste (PM2,5) heitkoguste leidmisel konstanti 0,03.
Karjääri algmurde teostamiseks kulub arvestuslikult 3 lõhkamist ning ühe lõhekala suuruseks hinnanguliselt 600 m2. Eelviidatud metoodika kohaselt kujunevad aastased osakeste heitkogused järgmiselt:
· PM-sum = 0,00022 x (600)1.5 x 3 / 1000 = 0,010 t/a;
· PM10 = 0,00022 x (600)1.5 x 0,52 x 3 / 1000 = 0,005 t/a;
· PM2,5 = 0,00022 x (600)1.5 x 0,03 x 3 / 1000 = 0,000 t/a;
Lõhketöödel eralduv tolm on lokaalse iseloomuga, mis põhjustab suuri kontsentratsioone ainult väga lühiajaliselt ning lõhkekoha vahetus ümbruses. Seega on tegu iseloomult kontrollimatu heitmega. Tekkinud tolmu kontsentratsioonid hajuvad esimese paari minutiga ning need ei avalda olulist mõju pikemaajalistele keskmistele kontsentratsioonidele.
Lõhkamisel tekkivad põlemisgaaside heitmed võimalik arvutada kasutatava lõhkeaine tüübi ja koguste kaudu[footnoteRef:2]. Karjäärides kasutatakse ammooniumnitraadi ehk ANFO-tüüpi lõhkeainet. Lubjakivi lõhkamisel on lõhkeaine erikuluks kobestuslaengu puhul 0,4 – 0,6 kg/m3 lubjakivi mahu kohta. Võttes lõhkeaine erikuluks 0,5 kg/m3 kohta, on algmurde tegemiseks vajalik ligikaudu 9 t lõhkeainet. Laboratoorsetel katsetustel[footnoteRef:3] on mõõdetud, et lõhkeaine plahvatamisega kaasnevate saasteainete sisaldused heitgaasides on järgmised: CO ‑ 0,051 %, NO2 ‑ 0,056 %. [2:  Tomberg, T. Lõhketööd. Tallinna Tehnikaülikool, Mäeinstituut, Tallinn 1998.]  [3:  Explosives and Electric Detonators Research Laboratory, Report No. 119/03 on explosive testing, Central Mining Institute. 2003] 

Arvestades aastas lõhkeaine kulu, kujunevad lõhkamiste põlemisgaaside aastasteks heitkogusteks:
· CO = 9 t x 0,051 % = 0,005 t/a;
· NOx = 9 t x 0,056 % = 0,005 t/a.

Lõhkamisel eralduvad põlemisgaasid ja tolm esinevaid vaid lõhkamise hetkel ja väga lühiajaliselt - valdavalt mõne sekundi jooksul, pärast mida saasteaineid juurde ei teki. Samuti toimub saasteainete umbes paari minuti jooksul. Lõhketööde teostamise ajal muud karjääri tööd peatatud ning teistest heiteallikatest täiendavaid heitkoguseid ei lisandu.

Ühel lõhkamisel toimub saasteainete hajumine tegelikkuses umbes 5 minuti ehk 300 sekundi jooksul, moodustades tunniajasest heitekoormusest ~8,3 %. Võttes aluseks eelpool leitud aastased heitkogused, kujuneksid lõhkamisega kaasnevad tunnikeskmised maksimaalsed heitkogused järgmiselt:
· PM-sum = 3,23 kg x 1 000 / 3600 s = 0,898 g/s;
· PM10 = 1,68 kg x 1 000 / 3600 s = 0,467 g/s;
· PM2,5 = 0,10 kg x 1 000 / 3600 s = 0,027 g/s;
· CO = 1,53 kg x 1000 / 3 600 s = 0,425 g/s.
· NOx = 1,68 kg x 1000 / 3 600 s = 0,467 g/s;

2. Purustus-sorteerimissõlm – heiteallikas 3
Purustus-sorteerimissõlmes toimub kaevise töötlemine killustikuks. Materjal laetakse sõlme ekskavaatoriga. Purusti peenestab kaevise ning sõelur sorteerib selle erinevate fraktsioonide vahel. Valmistoodang jaotatakse vastavate fraktsioonidega puistangutesse. Arvestades purustus-sorteerimissõlme ja laadimistööde sisuliselt kõrvuti toimumist ning tehnoloogilist seotust, on kirjeldatud tööprotsessid (purustamine, sõelumine, laadimine) kui heiteallikad grupeeritud ning käsitletud ühtse heiteallikana.
2.1. Materjali laadimine
Kõikidel laadimisprotsessidel ehk kukkumisprotsessidel (drop operation) tekkivate osakeste heitkoguste arvutamisel lähtutakse metoodikas AP, Fifth Edition Compilation of Air Pollutant Emission Factors, Volume I: Stationary Point and Area Sources. 13.2.4 Aggregate Handling and Storage Piles) toodud järgnevast valemist:
 , kus
E – eriheide, osakeste kogus, kg/t (kg heidet materjali ühe tonni kukkumisel);
k – osakeste aerodünaamilisest läbimõõdust sõltuv konstant;
U – keskmine tuule kiirus, m/s;
M – materjali niiskussisaldus, %.
Orava VII karjääri mäeeraldisele lähim ilmajaam on Kuusiku meteoroloogiajaama. Tuginedes Riigi Ilmateenistuse Türi MJ registreeritud ilmastikuandmetele, on 2020. – 2025. aastate keskmine tuulekiirus (U) 3,0 m/s. Materjali niiskussisalduseks (M) on võetud 5 %, mis on lubjakivi puhul keskmiseks näitajaks[footnoteRef:4]. Parameeter k sõltub arvutatava saasteaine osakeste aerodünaamilisest läbimõõdust (tabel 1). [4:  Keskkonnaamet. 2025. Eestis enamlevinud maavarade (liiv, kruus, dolokivi, lubjakivi) kaevandamisel ja töötlemisel välisõhu saasteainete heitkoguste arvutamise metoodiline juhend.] 

Tabel 1. Osakeste aerodünaamilisest läbimõõdust sõltuvad konstandid
	Osakeste aerodünaamiline läbimõõt
	PMsum
	PM10
	PM2,5

	Konstant k
	0,74
	0,35
	0,053



Eriheited kujunevad eeltoodud tingimustel seega järgmiselt:
· E (PMsum) = 0,00049
· E (PM10) = 0,00023
· E (PM2,5) = 0,00004
Saadud eriheidete, aastase tootmismahu (325 000 t) ja karjääris toimuvate tööprotsesside põhjal arvutatud aastased osakeste heitkogused on toodud tabelis 2.
Tabel 2. Kukkumis- ja laadimisprotsessidel eeldatavalt tekkivad heitkogused Orava VII karjääris
	Protsess
	Osakeste fraktsioon
	Eriheide, kg/t
	Protsessi läbiv kogus, t/a
	Heitkogus, kg/a

	1. Kaevise kukkumine purustisse;
2. Purustatud materjali kukkumine sõelurisse;
3. Sõelutud materjali kukkumine puistangusse;
4. Valmistoodangu ladustamine lattu;
5. Valmistoodangu laadimine kallurile väljaveoks.
	PM-sum
	0,00049
	325 000
	5 x 159,7 = 
798

	
	PM10
	0,00023
	
	5 x 75,5 = 
378

	
	PM2,5
	0,00004
	
	5 x 11,4 = 
57



2.2. Materjali sorteerimine ja purustamine 
Analoogselt laadimisprotsessidega, sõltuvalt kivimi purustamisest ja sõelumisest tekkivad heitkogused protsessi läbivast materjalivoost ja protsessi eriheitest. Eriheide sõltub materjali niiskussisaldusest ja ka kasutatavatest leevendusmeetmetest. Juhul, kui ei kasutata leevendusmeetmeid ning materjal on väga kuiv (niiskussisaldus <1,3 %), on eriheide maksimaalne (uncontrolled). Leevendusmeetmete kasutamisel on võimalik heitkoguseid vähendada ligi 90 %[footnoteRef:5] (controlled). Vastavalt eelviidatud Keskkonnaameti lubjakivi töötlemisel välisõhu saasteainete heitkoguste arvutamise juhendile, on Eestis rakendatavad kontrollitud eriheiteid, kuna töödeldava materjali niiskussisaldus on >1,3 %. Arendajalt saadud informatsiooni põhjal niisutatakse purustus-sorteerimissõlme sisseantavat materjali ning arvutustes on kasutatud metoodikas vastavalt täiendavaid heidet vähendavat meedet. [5:  AP, Fifth Edition Compilation of Air Pollutant Emission Factors, Volume 1: Stationary Point and Area Sources. 11.19.2 Crushed Stone Processing and Pulverized Mineral Processing] 

Eelviidatud metoodika kohaselt on eriheited jämedama killustiku fraktsioonide purustamisele ja sõelumisele samad. Eristatakse vaid peenpurustamist ja -sõelumist <5 mm toodetavatele fraktsioonidele, mille eriheited on kõrgemad. Materjal läbib purusti, misjärel toimub purustatud materjali sõelumine erinevate fraktsioonide kaupa. Toodetavad killustiku fraktsioonid ja kogused on eeldatavalt järgnevad:
· fr 32/64 ja 4/63 ligikaudu 30 % ehk 97 500 t/a;
· fr 16/32 4/32 ligikaudu 30 % ehk 97 500 t/a;
· fr 4/16 ligikaudu 20 % ehk 65 000 t/a;
· fr 0/4 ligikaudu 20 % ehk 65 000 t/a.
Arvutustes on arvestatud, et fr 0/4 tootmisel kasutatakse kõrgemaid eriheiteid.
Arvutatud heitkogused on toodud tabelis 3. Maksimaalse hetkelise heitkoguse (g/s) arvutamisel lähtuti PSS-i arvutuslikust tootlikkusest 200 t/h.
Tabel 3. Purustamisel ja sõelumisel tekkivate osakeste eriheited ja heitkogused Orava VII lubjakivikarjääris 
	Protsess
	Protsessi läbiv kogus
	Eriheide (controlled)
	Heitkogus, kg/a 
(g/s)

	
	t/a
(t/h)
	PM-sum
	PM10
	PM2,5
	PM-sum
	PM10
	PM2,5

	Purustamine*
	jäme
	260 000
(160)
	0,0006
	0,00027
	0,00005
	78
(0,013)
	35
(0,006)
	7
(0,001)

	
	peen
	65 000
(40)
	0,0015
	0,0006
	0,000035
	49
(0,008)
	20
(0,003)
	1
(0,000)

	Sõelumine
	jäme
	260 000
(160)
	0,0011
	0,00037
	0,000025
	286
(0,049)
	96
(0,016)
	7
(0,001)

	
	peen
	65 000
(40)
	0,0018
	0,0011
	-
	117
(0,020)
	72
(0,012)
	-

	
	
	
	
	Kokku
	530
(0,091)
	222
(0,038)
	14
(0,002)


* Purustamisel on arvestatud metoodika kohase materjali niisutamisel rakendatava heite vähendusteguriga 0,5.



3. Kokkuvõte
Orava VII karjääris maavara kaevandamisel ja materjali laadimistel eeldatavalt tekkivad saasteainete aastased heitkogused on kokkuvõtvalt toodud tabelis 4. 
Tabel 4. Orava VII karjääri saasteainete aastased heitkogused 
	Saasteaine
	Heitkogus, t/a
	Künniskogus, t/a[footnoteRef:6] [6:  Keskkonnaministri 14.12.2016 määrus nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba“ lisa.] 


	Osakesed summaarselt (PM-sum)
sh peenosakesed (PM10)
sh eriti peened osakesed (PM2,5)
	1,339
0,605
0,071
	1

	Süsinikoksiid (CO)
	0,005
	10

	Lämmastikoksiidid (NOx)
	0,005
	0,3


Saasteainete heitkoguste kohaselt ületatakse taotletaval tegevusel eelviidatud määruse lisas6 sätestatud künniskoguseid osakeste (PM-sum) puhul.

Arvutused koostatud: 13.07.2026

